Die wat hou van plaasomgewing is dit die plek om te wees. Die nie die eerste keer wat ons hier bly nie, dis hoekom ons weer die plek gekies het en dit weer sal kies. Jy kry rus vir jou siel.
Met ons aankoms sit ons onder die afdak by die braai gedeelte en tuur oor die mooie vallei, daar was drie honde wat ons vermaak het, het 'n video gemaak van die een jack russel, hy was ons hoogtepunt, spring spring sy tydverdryf tot hy die boom se tak gryp, rus n bietjie, en swaai sy lyfie soos 'n kind wat sy lyfie 'n tyd gee (swing aan boom). Dit was die mooiste mooi. Sal enige tyd weer gaan. Hou van die rustige plaasatmosfeer wat dit skep. Beveel dit vir enig iemand aan wat van die stad se lawaai wil kom en net 'n bietjie wil rus. Riette, jy is 'n vriendelike en gasvrye vrou.
Hoewel hulp vir bagasie aangebied word het ons die afstand vanaf die parkeerplek na die kamer ver gevind. Dit kan lol as dit sou reën. Ongeag het ons lekker gebly.
Pragtige omgewing, vriendelike ontvangs, silwerskoon verblyf met lekker beskuit vir ontbyt. Ons sal beslis weer hier bly.
Riette en Hendrik was baie vriendelik en het ons uitgehelp met 'n braai voor ons kamer. Die kamer en beddegoed was baie skoon. Perfekte stopplek op die N7. Ek sal wel voorstel dat daar 'n wasbak in die kombuisarea gesit word om die plek 100% selfsorg te kan noem.
Die wooneenheid was baie netjies en skoon. Baie gerieflik en gasvrye eienaars. Ons het net die webtuiste se beskrywing misverstaan en gedink dat daar 'n kombuis ingesluit was, maar aan die einde van die kuier was dit heerlik om saam met die ander gaste die gesamentlike geriewe te gebruik.
Slaap gereeld in gastehuise, hotelle, ens. maar hierdie is 'n uitsondering, rustige omgewing, sal vir seker weer hier oorbly.
Absoluut netjies, uitsonderlike warm verwelkomende gasvryheid met alles wat nodig is vir 'n heerlike braai tussen die wingerde. Kamers die beste.
Netjies, mooi en vriendelik. Die bonus is die warm ontvangs van die 3 honde wat so bly was om ons te sien!
Het my probleem met krag vir my yskas gou vir my uitsorteer. Kamer baie netjies en lekker groot met baie plek vir alles.
Ons was baie goed ontvang, baie rustige plekkie voel soos jou eie huis. Mense was baie vriendelik en die ontvangs was baie goed. Goeie plek om te oornag veral as jy uit Namibia kom.
Die eenhede is baie ruim en netjies. Mens voel tuis. 'n Bad en stort met warm water. Ideale gesinsverblyf. Beslis aan te beveel!
Die gastehuis was baie sentraal geleë vir ons doel. Die kamer was netjies en skoon en ons het die verblyf baie geniet. Sal hulle aanbeveel vir ander gaste.
Bietjie teleurgesteld oor die gasvryheid. Ons is na ons kamer verwys en dit was dit. Ons moes 'n badprop by die kombuis gaan haal om te kan bad. Geen stort in ons eenheid nie.
Ons is baie vriendelik ontvang en die plek is baie ruim en baie netjies. Wat jy nodig het is daar en nog baie meer.
Heerlike, salige verblyf in 'n pragtige omgewing, ek het die plaas atmosfeer geniet. Die eienaars was baie hulpvaardig en vriendelik en die blyplek netjies. Ek sal dit aanbeveel!
Ons het al 'n vorige keer hier gebly. Die gasvrou is baie vriendelik en behulpsaam. Die kamers is skoon en die braaigeriewe net reg. Mens kan hout hier koop en die kamers is toegerus met 'n ketel, koffie, tee en ' n stukkie beskuit. Ons sal definitief weer hier bly.
Baie gerieflik. Hulle kan dit egter oorweeg om warm water by die opwasgeriewe in die buitekombuis aan te bring. Verder baie aangename verblyf.
Vanaf ons vriendelike ontvangs en stertswaai-verwelkoming deur Bella (die uiters intelligente en energieke Jack Russel) was ons tydjie op Lemoenkloof 'n aangename verrassing. Die gerieflike slaapplek en 'n toegeruste gesamentlike area vir braai en kosmaak, asook lekker speelplek vir kinders maak dit 'n wenner. Hier kan mens 'n moeë reislyf of stadsvoos siel behoorlik verkwik. Baie dankie, Riëtte en doen so voort!
Ons het oornag oppad na en vanaf Namibië en dit was perfek en privaat. Heerlike groot en gerieflike kamers met alles wat jy nodig het. Die buite kombuis en braai-area is aangenaam met 'n pragtige uitsig oor die plaas. Dit sal ook ideale verblyf wees vir die blomtyd.
Baie lekker gekuier. Baie rustig. Die plaasdiere maak dat dit so 'n lekker plaasgevoel is dat jy net daar wil bly.
Lemoenkloof is die ideale, goed geleë oornagplek op pad van / na Noord-Kaap of Namibië toe. Goed toegeruste eenhede wat 'n welkome ruskans bied vir die moeë reisiger. Sal Lemoenkloof definitief aanbeveel.
Heerlike rustige plaasatmosfeer sonder die geraas van voertuie. Baie mooi skoon en regtig 'n lus vir die oog. Alles was perfek.
Geleë op wynplaas, baie netjies, mooi omgewing. Kamer goed ingerig met lugreëling wat 'n moet is vir die omgewing. Goed ingerig het hoe standaard afwerking. Kan aanbeveel word vir enkel persone en meer, sal definitief weer gebruik wanneer ek die omgewing besoek. Sentraal geleë van Vredendal en Van Rhynsdorp.
Dit was verbasend baie lekker gewees. Dit sal van nou af my plek wees waar ek sal bly as ek daar in daardie area bespreek.
Fantasies gewees. Ek beveel dit aan vir enige persoon wat lekker gerieflik wil bly. Graag beveel ek aan dat DStv aangebring moet word en WiFi. Die pryse kan dan 'n bietjie aangepas word vir die gaste wat dit benodig.
Baie dankie, ons het ons verblyf by julle opreg geniet. Gastehuis is ideaal geleë as jy nog ander dorpe wil besoek van daar af. Dit is geleë in 'n pragtige omgewing, die natuur, die rustigheid, pragtige ruim kamers en die vriendelike eienaars was alles faktore wat bygedra het tot die heerlike kuier! Baie sterkte met 2018.
Netjies, skoon, vriendelike, gasvrye ontvangs. Was lekker om vir 'n kort rukkie deel te kon wees van 'n plaas-atmosfeer. Interessante dekorasies en baie oulik. Heerlike groen gras om soos 'n kind net te gaan lê en ontspan.
Die ruim vertrekke en baie spasie was 'n aangename verrassing. Ons het baie lekker gebly en die rus en stilte geniet. Baie goeie waarde vir geld. Sal dit beslis weer oorweeg vir die toekoms.
Baie netjiese en skoon woonstel met privaatheid wat 'n persoon geniet. Braaigeriewe is ook baie skoon en netjies. Tuine is pragtig en dit was werklik 'n plesier om daar te oornag.
Die ontvangs was hartlik en te alle tye was die gasvrou vriendelik. Die eenheid is baie ruim met plek en spasie waar jy jou bagasie kan wegpak. Alles wat in die advertensie genoem was was daar en ons het die twee dae opreg geniet in 'n veilige opset.
Geheel en al die moeite werd. Pragtige mense. Die diere absoluut 'n bonus. Netjies, skoon en goed ingerig. Of jy nou oorbly vir 'n nag of langer, ons beveel dit definitief aan.
Dit was ons as 'n paartjie se 2de keer maar my gesin se eerste. Hulle was baie beïndruk deur die gasvryheid, netheid so ook die rustige plaas atmosfeer. Hulle kan nie ophou praat van die wonderlike tydjie daar nie. Ons gaan beslis as gesin weer gaan, ook 'n paar vriende saam sleep.